

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄՆԵՐ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԻՋՈՑՆԵՐԻ ՀԱՇՎԻՆ ԲԱՆԿԱՅԻՆ ՔԱՐՏԱՅԻՆ ՀԱՇԻՎՆԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը. 
Հայաստանի Հանրապետության Նախագահի  2021 թվականի մայիսի 10-ի N ՆՀ-99–Ն հրամանագրի համաձայն 2021 թվականի հունիսի 20-ին կայանալու է Հայաստանի Հանրապետության Ազգային Ժողովի արտահերթ ընտրություններ: 
Հայաստանի Հանրապետության կառավարության որոշման նախագծի ընդունումը պայմանավորված է «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան՝ արտահերթ ընտրությունների նախապատրաստման և անցկացման հետ կապված ծախսերը ֆինանսավորելու անհրաժեշտությամբ:
Ընթացիկ իրավիճակը և խնդիրները.
«Հայաստանի Հանրապետության ընտրական օրենսգիրք» սահմանադրական օրենքի համաձայն՝ 
1. Ազգային ժողովի արտահերթ ընտրություններն անցկացվում են Ազգային ժողովն արձակվելուց ոչ շուտ, քան 30, և ոչ ուշ, քան 45 օր հետո:
2. Ազգային ժողովի արտահերթ ընտրություններ նշանակելու մասին Հանրապետության նախագահը հրամանագիր է հրապարակում Ազգային ժողովն արձակելու մասին հրամանագրի հետ միաժամանակ:
3. Ընտրությունների կազմակերպման և անցկացման (ներառյալ՝ ընտրողների ցուցակները կազմելը, ընտրությունների անցկացման մասնագիտական դասընթացները կազմակերպելը), ինչպես նաև ընտրական հանձնաժողովների գործունեության համար անհրաժեշտ ծախսերի ֆինանսավորումը կատարվում է պետական բյուջեի միջոցների հաշվին: Արտահերթ, նոր հերթական, նոր ընտրությունների, վերաքվեարկությունների, ինչպես նաև Ազգային ժողովի ընտրության երկրորդ փուլի անցկացման դեպքում ընտրությունները ֆինանսավորվում են պետական բյուջեի պահուստային ֆոնդից։
Կարգավորման նպատակը և բնույթը. 
    Որոշման նախագծի ընդունման նպատակն է Հայաստանի Հանրապետության սահմանադրությանը և «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան 2021 թվականի հունիսի 20-ին կայանալիք Հայաստանի Հանրապետության Ազգային Ժողովի արտահերթ ընտրությունների նախապատրաստման և անցկացման ծախսերի ֆինանսավորման ապահովումը և ընտրական գործընթացի կազմակերպումը։ Այդ կապակցությամբ նախատեսվում է ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդի հաշվին հատկացնել շուրջ 4,022.1 մլն դրամ: 
Ծախսերը հաշվարկվել են «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան (ընտրողների թիվը՝ 2,587.086  մարդ, տարածքային ընտրական հանձնաժողովների թիվը՝ 38, տեղամասային ընտրական հանձնաժողովների թիվը՝ 2030): 
Իրավական ակտի կիրարկման դեպքում ակնկալվող արդյունքը 
Որոշման ընդունման արդյունքում կապահովվի «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան 2021 թվականի հունիսի 20-ին կայանալիք Հայաստանի Հանրապետության Ազգային Ժողովի արտահերթ ընտրությունների նախապատրաստման և անցկացման գործընթացի պատշաճ կազմակերպումն ու իրականացումը։ 
Սույն որոշման նախագծի ընդունման կապակցությամբ նախատեսվում է Հայաստանի Հանրապետության պետական բյուջեից հատկացնել շուրջ 4,022.1 մլն դրամ: 
	Նախագծի մշակման գործընթացում ներգրավված ինստիտուտները և անձինք

